รัฐบาลไทย-ข่าวทำเนียบรัฐบาล-“อนุทิน” นำทีม สธ. ติดตามน้ำท่วมอ่างทอง - พระนครศรีอยุธยา กำชับหน่วยงานสาธารณสุขในพื้นที่ดูแลประชาชนทั้งระหว่างน้ำท่วมและหลังน้ำลด
วันศุกร์ที่ 21 ตุลาคม 2565
“อนุทิน” นําทีม สธ. ติดตามน้ําท่วมอ่างทอง - พระนครศรีอยุธยา กําชับหน่วยงานสาธารณสุขในพื้นที่ดูแลประชาชนทั้งระหว่างน้ําท่วมและหลังน้ําลด
รองนายกรัฐมนตรีและรัฐมนตรีว่าการกระทรวงสาธารณสุข นําทีมสาธารณสุขติดตามสถานการณ์น้ําท่วมในพื้นที่ จ.อ่างทอง และ จ.พระนครศรีอยุธยา กําชับหน่วยงานสาธารณสุขในพื้นที่ดูแลสุขภาพอนามัย และจัดบริการประชาชนอย่างเต็มที่ รวมถึงเฝ้าระวังป้องกันโรคที่มาจากน้ําท่วม
รองนายกรัฐมนตรีและรัฐมนตรีว่าการกระทรวงสาธารณสุข นําทีมสาธารณสุขติดตามสถานการณ์น้ําท่วมในพื้นที่ จ.อ่างทอง และ จ.พระนครศรีอยุธยา กําชับหน่วยงานสาธารณสุขในพื้นที่ดูแลสุขภาพอนามัย และจัดบริการประชาชนอย่างเต็มที่ รวมถึงเฝ้าระวังป้องกันโรคที่มาจากน้ําท่วมและภายหลังน้ําลด
วันนี้ (21 ตุลาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่ติดตามสถานการณ์น้ําท่วม และการให้บริการด้านการแพทย์และสาธารณสุขแก่ผู้ประสบอุทกภัย ที่อําเภอเมือง จังหวัดอ่างทอง และอําเภอเสนา จังหวัดพระนครศรีอยุธยา และกล่าวว่า กระทรวงสาธารณสุขได้ติดตามสถานการณ์น้ําท่วมและเฝ้าระวังผลกระทบต่อสุขภาพประชาชนอย่างต่อเนื่อง และสั่งการให้หน่วยงานที่เกี่ยวข้องทั้งกรมควบคุมโรค กรมอนามัย กรมการแพทย์แผนไทยและการแพทย์ทางเลือก กองสาธารณสุขฉุกเฉิน เตรียมพร้อมสิ่งสนับสนุนหน่วยงานสาธารณสุขในพื้นที่พร้อมจัดชุดช่วยเหลือผู้ประสบภัยซึ่งบรรจุยาและของใช้ที่ทําเป็น อาทิ ยาแก้ปวดลดไข้ แก้แพ้แก้วิงเวียน ครีมฆ่าเชื้อรา ยาบรรเทาอาการน้ํากัดเท้า พลาสเตอร์ น้ําเกลือล้างแผล ผงเกลือแร่ ไฟฉาย ผ้าอนามัย ถุงดํายาทากันยุง หน้ากากอนามัย คลอรีน สารส้ม และยาแผนไทย เป็นต้น แจกจ่ายให้ประชาชนที่ประสบภัย นอกจากนี้ สถาบันการแพทย์ฉุกเฉินแห่งชาติยังสนับสนุนเสื้อชูชีพสําหรับเจ้าหน้าที่ผู้ปฏิงานของ อบจ.อ่างทองจํานวนหนึ่งด้วย
โดยจังหวัดอ่างทอง ขณะนี้ยังมีพื้นที่ที่ได้รับผลกระทบ 6 อําเภอ ได้แก่ วิเศษชัยชาญ, ป่าโมก, ไชโย, เมือง, โพธิ์ทอง และแสวงหา มีสถานพยาบาลได้รับผลกระทบเป็น รพ.สต. 5 แห่ง โรงพยาบาล 1 แห่ง สํานักงานสาธารณสุขอําเภอ 1 แห่ง ได้ขนย้ายเวชภัณฑ์ไว้ในที่ปลอดภัย และย้ายจุดบริการโดยใช้สถานที่ข้างเคียง เช่นรพ.สต.ป่าโมก ใช้พื้นที่ อ.ป่าโมก รพ.สต.บ้านเลน รพ.สต.เทวราช รพ.สต.ป่างิ้ว ตั้งจุดบริการในชุมชน สํานักงานสาธารณสุขอําเภอป่าโมก ย้ายไปตั้งที่โรงพยาบาลป่าโมก และมีการจัดทีมปฏิบัติการด้านการแพทย์และสาธารณสุข ให้บริการตรวจรักษาและให้สุขศึกษา 5,401 ราย สุขภาพจิต 145 ราย พบภาวะเครียด 2 ราย
ที่จังหวัดพระนครศรีอยุธยา มีพื้นที่ได้รับผลกระทบ 15 อําเภอ สถานบริการสาธารณสุขได้รับผลกระทบ 51แห่ง เป็น สสอ. 1 แห่ง โรงพยาบาล 1 แห่ง รพ.สต. 49 แห่ง ได้ย้ายจุดบริการไม่ให้กระทบประชาชน เช่น รพ.สต.วัดตะกู ใช้ศาลาริมทางเข้าวัดตะกู รพ.สต.บางหลวงโดด ใช้ป้อมตํารวจไผ่หลวง รพ.สต.บางหัก ใช้พื้นที่โรงเรียนวัดอัมพวาหมู่ 4 และส่งทีมปฏิบัติการด้านการแพทย์และสาธารณสุข ให้บริการตรวจรักษา 11,989 ราย คัดกรองสุขภาพจิต 624 ราย พบภาวะเครียด 1 ราย
ส่วนภาพรวมทั้งประเทศ ยังมีสถานการณ์ใน 31 จังหวัด ระดับน้ําเริ่มทรงตัว มีสถานบริการสาธารณสุขได้รับผลกระทบสะสม 250 แห่ง เป็น สสจ. 1 แห่ง โรงพยาบาล 16 แห่ง สํานักงานสาธารณสุขอําเภอ 11 แห่ง รพ.สต. 217 แห่ง ศูนย์สุขภาพชุมชนเมือง 5 แห่ง เปิดบริการปกติ 186 แห่ง เปิดบริการบางส่วน 19 แห่ง ปิด/ย้ายจุดบริการ 45 แห่ง ได้กําชับให้สถานพยาบาลหน่วยงานสาธารณสุขในพื้นที่ดูแลสุขภาพอนามัย และจัดบริการประชาชนอย่างต่อเนื่อง รวมถึงเฝ้าระวังป้องกันโรคที่มาจากน้ําท่วมและภายหลังน้ําลด
*********************************************** 21 ตุลาคม 2565